Recueil général et complet des fabliaux des 13e et 14e siècles/C’est de la Dame qui aveine demandoit pour Morel sa provende avoir
# Recueil général et complet des fabliaux des 13e et 14e siècles/C’est de la Dame qui aveine demandoit pour Morel sa provende avoir

### xix C’EST DE LA DAME QUI AVEINE DEMANDOIT POUR MOREL SA PROVENDE AVOIR.

﻿Qu’anmoit de si très grant randon I l avint, assez près de Rains,

D’une dame à vuoutiés rains

Qu’anmoit de si très grant randon

Car cuer et cors en habandon

Avoit mis en très bien amer

En un vallet fort et legier,

Bel et gent, et mignot et cointe ; Forment avoit chier son acointe ; Et le vallés si fort l’amoit

C’à chose autre riens ne pançoit,

Et, quant venoit c’ansamble estoient,

À merveille se conjoioient ; N’est nus qui dire le séust,

Ne que raconter le péust,

Com si dui amant sont engrès

De veoir l’un l’autre tout adès.

Que vous iroie-je contant.

Ne les paroles alongant ? Tant firent et tant esploicterent

